लोकसभा निवडणूक 2019 : महाराष्ट्र काँग्रेसमध्ये गोंधळाचं वातावरण निर्माण झालं आहे का?\nराज्यातल्या काँग्रेसच्या या परिस्थितीला राज्यातल्या काँग्रेसच्या नेतृत्वातील आत्मविश्वास आणि राज्य आणि केंद्रीय नेतृत्व यांच्यात योग्य समन्वय नसणं, या गोष्टी कारणीभूत असल्याचं महाराष्ट्र टाइम्सचे वरिष्ठ सहाय्यक संपादक विजय चोरमारे सांगतात. 

त्यांच्या मते, "काँग्रेसमध्ये सध्या गोंधळाचं जे वातावरण दिसतं आहे, त्याला मूळ कारण म्हणजे नेतृत्वाचा अभाव. म्हणजे काँग्रेसनं राज्यातल्या नेतृत्वाला ताकद द्यायला पाहिजे आणि त्याला काहीएक अधिकार असायला पाहिजेत. पण, राज्यात तशी परिस्थिती नाही. अशोक चव्हाण काँग्रेसचे प्रदेशाध्यक्ष आहेत, पण दिल्लीशी कनेक्ट असलेले नेते पृथ्वीराज चव्हाण, राजीव सातव, बाळासाहेब थोरात, मुकुल वासनिक ही मंडळी आहेत. यामुळे मग निर्णय घेताना ढवळाढवळ होते. राज्यातल्या कमिटीनं काही निर्णय घ्यायचे आणि केंद्रीय नेतृत्वाच्या  जवळील लोकांनी त्यात फेरफार करायचा, असा प्रॉब्लेम यामुळे निर्माण होत आहे." 

"दुसरं म्हणजे अशोक चव्हाण यांनी ज्या आत्मविश्वासानं पक्षाचं नेतृत्व सांभाळायला पाहिजे होतं, तो आत्मविश्वास त्यांनी गेल्या 5 वर्षांमध्ये दाखवला नाही. निवडणुकीच्या काळातही तो त्यांच्यात दिसत नाही. उलट आपण हतबल आहोत, असं चित्र त्यांनी निर्माण केलंय," ते पुढे सांगतात. 

"खरं तर ही वेळ अशी आहे ज्यावेळी काँग्रेसनं सगळे मतभेद बाजूला ठेवून एकत्र येत निवडणुकीला सामोरं जायला हवं. पण अशावेळी महत्त्वाची माणसं म्हणजे अब्दुल सत्तार यांच्यासारखी माणसं नाराजीचं कारण देऊन बंडाचं राजकारण करताना दिसून येत आहेत. पक्षाचं कुणाला काही देणंघेणं नाही, अशी गोंधळाची परिस्थिती आहे. या गोंधळाचा परिणाम उमेदवारांवर, त्यांच्या तयारीवर होताना दिसून येतो. मुंबईत निवडणुका तोंडावर असताना काँग्रेसनं अध्यक्ष बदलला आहे. मिलिंद देवरा जे स्वत: लोकसभेचे उमेदवार आहेत, त्याच्याकडे ही जबाबदारी देणं यासारखी वाईट गोष्ट दुसरी नाही. या काळात त्यांनी स्वत:ची निवडणूक लढवावी की मुंबई सांभाळावी?", चोरमारे सांगतात.  

'स्थानिक नेत्यांचा मनमानी कारभार'

राज्यातल्या काँग्रेस पक्षाचे स्थानिक नेते कह्यात राहिलेले नाहीत, यामुळे राज्यात काँग्रेसची गोंधळाची परिस्थिती निर्माण झालेली दिसते, असं राजकीय विश्लेषक प्रतास आसबे यांना वाटतं. 

"काँग्रेसमधील स्थानिक लोक कुणाच्या कह्यात राहिलेले नाहीत. त्यांना जे हवंय तसं ते करतात. उदाहरणार्थ कोल्हापूरमध्ये सगळे काँग्रेसवाले...\n\ntl;dr:
लोकसभा निवडणुकीसाठी पुण्यासारख्या महत्त्वाच्या जागेवर काँग्रेस पक्षानं अद्यापही उमेदवारचं नाव जाहीर केलेलं नाही. चंद्रपूरमध्ये पक्षाला उमेदवार बदलावा लागला आहे, तर रत्नागिरीच्या उमेदवारावर सनातन संस्थेशी संबंध असल्याचा आरोप आहे. औरंगाबादमधील उमेदवार सुभाष झांबड यांनी अब्दुल सत्तार यांच्यासाठी उमेदवारी मागे घ्यायचं जाहीर केलं आहे, तर सांगलीत विशाल पाटील यांनी स्वबळावर निवडणूक लढवायची घोषणा केली आहे. निवडणुकीच्या तोंडावर काँग्रेसनं मुंबईच्या अध्यक्षपदाची धुरा मिलिंद देवरा यांच्याकडे दिली आहे, तर काँग्रेसचे प्रदेशाध्यक्ष अशोक चव्हाण यांनी स्वत:हून राजीनामा द्यायच्या मनस्थितीत असल्याचं म्हटलं आहे. ही सर्व परिस्थिती पाहता, महाराष्ट्र काँग्रेसचं नेमकं चाललं काय, हा प्रश्न उपस्थित होतो.